CELEX: 32010R0220
Language: da
Date: 2010-03-16 00:00:00
Title: Kommissionens forordning (EU) nr. 220/2010 af 16. marts 2010 om vedtagelse af programmet med ad hoc-moduler for årene 2013 til 2015 til brug for den stikprøveundersøgelse vedrørende arbejdsstyrken, som er omhandlet i Rådets forordning (EF) nr. 577/98 (EØS-relevant tekst)

17.3.2010   
            
            
               DA
            
            
               Den Europæiske Unions Tidende
            
            
               L 67/1
            
         KOMMISSIONENS FORORDNING (EU) Nr. 220/2010
   af 16. marts 2010
   om vedtagelse af programmet med ad hoc-moduler for årene 2013 til 2015 til brug for den stikprøveundersøgelse vedrørende arbejdsstyrken, som er omhandlet i Rådets forordning (EF) nr. 577/98
   (EØS-relevant tekst)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets forordning (EF) nr. 577/98 af 9. marts 1998 om gennemførelse af en stikprøveundersøgelse vedrørende arbejdsstyrken i Fællesskabet (1), særlig artikel 4, stk. 2, og
   ud fra følgende betragtninger:
   
               (1)
            
            
               I henhold til forordning (EF) nr. 577/98 er det nødvendigt at specificere enkelthederne i programmet med ad hoc-modulerne for årene 2013 til 2015.
            
         
               (2)
            
            
               Der er behov for flere kilder (2) for visse sektorer, hvor der er store risici for arbejdsulykker og erhvervssygdomme og andre erhvervsbetingede sundhedsproblemer, som almindeligvis ikke eller kun mangelfuldt er dækket af nationale sociale sikringsordninger, f.eks. »fiskeri og akvakultur« (hovedgruppe 03 i NACE rev. 2), »råstofindvinding« (hovedafdeling B i NACE rev. 2) eller »sundhedsvæsen og sociale foranstaltninger« (hovedafdeling Q i NACE rev. 2).
            
         
               (3)
            
            
               Et nyt ad hoc-modul om arbejdsulykker og erhvervsbetingede sundhedsproblemer vil i betydeligt omfang forbedre oplysninger, der kan erhverves fra de europæiske arbejdsulykkesstatistikker (ESAW) og de europæiske statistikker over erhvervsbetingede sygdomme (EODS), hvilket bl.a. vil gøre det muligt at kombinere data om ulykker og erhvervsbetingede sygdomme direkte med personers arbejdsmarkedssituation og tilvejebringe oplysninger om nye risici (f.eks. erhvervsbetingede sundhedsproblemer, der ikke anerkendes som erhvervssygdomme i den nationale lovgivning).
            
         
               (4)
            
            
               Den europæiske beskæftigelsesstrategi afspejler fuldt ud behovet for at tage højde for indvandringens beskæftigelsesmæssige aspekter, bl.a. behovet for at forbedre arbejdsmarkedssituationen for indvandrere. Retningslinjerne for beskæftigelsen, der er vedtaget ved Rådets beslutning 2008/618/EF (3), udgør en del af de integrerede retningslinjer, som har til formål at fremme vækst og beskæftigelse i Europa som led i den relancerede Lissabonstrategi, og ifølge retningslinjerne skal der lægges særlig vægt på en mærkbar nedbringelse af beskæftigelsesgabet mellem dårligt stillede, herunder mellem tredjelandsstatsborgere og EU-borgere. Det siges direkte, at det er af stor betydning at bekæmpe diskrimination og integrere indvandrere, og der opfordres til passende forvaltning af økonomisk migration med henblik på at forbedre matchningen af arbejdsmarkedsbehovene. Det er ekstremt vigtigt med relevante data for at overvåge disse emner, især fordi behovet for indvandrede arbejdstagere fortsat vil vokse i de kommende år som følge af EU-arbejdsstyrkens aldring og de forventede uopfyldte kvalifikationsbehov.
            
         
               (5)
            
            
               Set i lyset af den løbende debat om flexicurity og det udtrykte behov for tilpasningsevne blandt såvel arbejdstagerne som virksomhederne — et centralt spørgsmål, der fremhæves i en europæiske beskæftigelsesstrategi og retningslinjerne for beskæftigelsen — er det nødvendigt med data fra en omfattende europæisk undersøgelse af omfanget af anvendelsen af diverse nye former for arbejdstilrettelæggelse og arbejdstidsordninger og af arbejdstagernes erfaringer med disse.
            
         
               (6)
            
            
               Foranstaltningerne i denne forordning er i overensstemmelse med udtalelse fra Udvalget for det Europæiske Statistiske System —
            
         VEDTAGET DENNE FORORDNING:
   Artikel 1
   Programmet med ad hoc-moduler for årene 2013 til 2015, som skal anvendes i forbindelse med stikprøveundersøgelsen af arbejdsstyrken, og som er indeholdt i bilaget, vedtages herved.
   Artikel 2
   Denne forordning træder i kraft på syvendedagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 16. marts 2010.
      
         
            På Kommissionens vegne
         
         José Manuel BARROSO
         
            Formand
         
      
   
   
      (1)  EFT L 77 af 14.3.1998, s. 3.
   
      (2)  Meddelelse fra Kommissionen til Rådet, Europa-Parlamentet, Det Europæiske Økonomiske og Sociale Udvalg og Regionsudvalget — Højere kvalitet og produktivitet i arbejdet: en fællesskabsstrategi for sundhed og sikkerhed på arbejdspladsen 2007-2012, vedtaget 21.2.2007 (KOM(2007) 62).
   
      (3)  EUT L 198 af 26.7.2008, s. 47.
   
      BILAG
      
         ARBEJDSSTYRKEUNDERSØGELSE
      
      
         Flerårigt program med ad hoc-moduler
      
      1.   ARBEJDSULYKKER OG ANDRE ERHVERVSBETINGEDE SUNDHEDSPROBLEMER
      Liste over variabler: fastlægges inden december 2011.
      Referenceperiode: 2013. Medlemsstaterne kan fremlægge data for alle 52 uger eller for årets andet kvartal.
      Berørte medlemsstater og regioner: fastlægges inden december 2011.
      Resultaternes repræsentativitet: fastlægges inden december 2011.
      Fuldstændigheden af ad hoc-modul-stikprøven: Ad hoc-modul-stikprøven skal være i overensstemmelse med kravene i punkt 4 i bilag I til Kommissionens forordning (EF) nr. 377/2008 (1), dvs. at stikprøven, der anvendes til at indsamle data om ad hoc-moduler, også skal ligge til grund for oplysningerne om de strukturelle variabler.
      Indberetning af resultater: inden den 31. marts 2014.
      2.   ARBEJDSMARKEDSSITUATIONEN FOR INDVANDRERE OG DERES NÆRMESTE EFTERKOMMERE
      Liste over variabler: fastlægges inden december 2012.
      Referenceperiode: 2014. Medlemsstaterne kan fremlægge data for alle 52 uger eller for årets andet kvartal.
      Berørte medlemsstater og regioner: fastlægges inden december 2012.
      Resultaternes repræsentativitet: fastlægges inden december 2012.
      Fuldstændigheden af ad hoc-modul-stikprøven: Ad hoc-modul-stikprøven skal være i overensstemmelse med kravene i punkt 4 i bilag I til forordning (EF) nr. 377/2008, dvs. at stikprøven, der anvendes til at indsamle data om ad hoc-moduler, også skal ligge til grund for oplysningerne om de strukturelle variabler.
      Indberetning af resultater: inden den 31. marts 2015.
      3.   ARBEJDSTILRETTELÆGGELSE OG ARBEJDSTIDSORDNINGER
      Liste over variabler: fastlægges inden december 2013.
      Referenceperiode: 2015. Medlemsstaterne kan fremlægge data for alle 52 uger eller for årets andet kvartal.
      Berørte medlemsstater og regioner: fastlægges inden december 2013.
      Resultaternes repræsentativitet: fastlægges inden december 2013.
      Fuldstændigheden af ad hoc-modul-stikprøven: Ad hoc-modul-stikprøven skal være i overensstemmelse med kravene i punkt 4 i bilag I til forordning (EF) nr. 377/2008, dvs. at stikprøven, der anvendes til at indsamle data om ad hoc-moduler, også skal ligge til grund for oplysningerne om de strukturelle variabler.
      Indberetning af resultater: inden den 31. marts 2016.
      
         (1)  EUT L 114 af 26.4.2008, s. 57.